
ПОСТОЯННА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ №11

Днес, 24.09.2020 г. от 10:00 часа, в Зала № 1, ет. 1, Община Бургас, ул. „Александровска“ № 26, се проведе заседание на ПКСДМД.
На заседанието присъстваха: инж. Йордан Георгиев – председател, членове: Станимир Апостолов, Георги Маринчев, Бойчо Георгиев, Стоян Колев, Красимир Калудов и Тодор Йосифов. 
От общинска администрация присъстваха: Живко Иванов – директор на ОП „Спортни имоти“, Златина Георгиева – директор на дирекция „Правно-нормативно обслужване“. Присъстваха още: Анелия Златкова – член на Управителния съвет на ПСФК „Нефтохимик 2010“ АД, Светозар Владков – треньор в КВТ „Арена Бургас“ и Георги Иванов – председател на Родителски комитет.
Със 7 гл. „за“, 0 гл. „против“ и 0 гл. „въздържали се“ се прие следният 

ДНЕВЕН РЕД

1. ОбС 08-00-10519 Докладна записка от Димитър Николов – кмет на Община Бургас, относно: Приемане на Наредба за условията и реда за използването на спортни обекти – общинска собственост на територията на община Бургас

1. ОбС 08-00-10544 Докладна записка от Евелина Михалева – Председател на Постоянната комисия по транспорт и безопасност на движението (ПКТБД), Манол Тодоров – зам.-председател на ПКТБД, Анелия Иванова, Боян Дяков, Владимир Павлов, Живко Господинов  и Юлиян Кулев – членове на ПКТБД, относно: Приемане на Наредба за престой и паркиране на превозни средства управлявани или превозващи лица с трайни увреждания на територията на Община Бургас 

1. ОбС 08-00-10543 Докладна записка от Диана Саватева – зам.-кмет „Култура, туризъм и спорт“ при Община Бургас, относно: Изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас

1. ОбС 08-00-10536 Докладна записка от Йорданка Ананиева – зам.-кмет „Образование, здравеопазване, социални дейности и младежки политики“, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Бургас 

1. ОбС 08-00-10522 Докладна записка от инж. Йордан Георгиев Георгиев – председател на Постоянната комисия по спорт, деца и младежки дейности, относно: Приемане на Наредба за изменение и допълнение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП „Спортни имоти“ 

1. ОбС 08-00-10546 Докладна записка от Живко Табаков, Манол Тодоров, Стоян Грозев и Костадин Андонов – общински съветници от ДБГ, относно: Правилник за изменение и допълнение на Правилника за организацията на Общинския съвет, неговите комисии и взаимодействието му с общинска администрация на Община Бургас

1. ОбС 08-00-10518 Докладна записка от Димитър Николов – кмет на Община Бургас, относно: Правилник за предоставяне на средства от общинския бюджет за съфинансиране на проекти на сдружения с нестопанска цел

1. ОбС 08-00-10491 Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2019 г. 

1. ОбС 08-00-10567 Доклад от Димитър Николов – кмет на Община Бургас, относно: Информация за изпълнение на бюджета и сметките за средства от Европейския съюз на община Бургас към 30.06.2020 г. 

1. ОбС 08-00-10524 Отчет от Димитър Николов – кмет на Община Бургас, относно: Изпълнение на решенията на Общинския съвет, взети на сесиите, проведени в периода м. януари 2020 – м. юни 2020 г. 

1. ОбС 08-00-10507 Докладна записка от общински съветници от ПП ГЕРБ, относно: Приемане на мерки за защита на гражданите и бизнеса с цел преодоляване на последиците, вследствие обявената извънредна епидемична обстановка 

1. ОбС 08-00-10465 Докладна записка от проф. д-р Севдалина Турманова – председател на Общински съвет – Бургас, относно: Избор на членове на Комисия по чл. 10, ал. 2 от Правилата за насърчаване и подкрепа на ученици и студенти с изявени постижения в областта на науката, изкуството или спорта по Общинска програма „Бургаски деца“ и Общинска програма „Успешни студенти“

1. ОбС 08-00-10517 Докладна записка от Димитър Николов – кмет на Община Бургас, относно: Упълномощаване на представител на Община Бургас в извънредното Общо събрание на акционерите на Професионален футболен клуб „Нефтохимик Бургас 1962“ АД, свикано на 20.10.2020 г. (вторник) и определяне начина на гласуване на проекторешенията, посочени в дневния ред

1. ОбС 08-00-10535 Докладна записка от инж. Петко Димитров Драгнев – управител на „Бургасбус“ ЕООД, относно: Даване на съгласие за поемане на дълг чрез револвиращ банков кредит за финансиране на дължимо ДДС за придобиването на 56 бр. нови електрически автобуси, доставени по проект BG16M1OP002-5.004-0003 „Подобряване качеството на атмосферния въздух в община Бургас чрез модернизация на обществения транспорт“, финансиран с  АДБФП №BG16M1OP002-5.004-0003-C001 по Оперативна програма „Околна среда„ 2014-2020 г.

14. ОбС 08-00-10505 Докладна записка от Дияна Саватева – зам.-кмет „Култура, туризъм и спорт“, относно: Предоставяне на финансови средства за провеждане на спортни мероприятия 

15. ОбС 08-00-10527 Докладна записка от Диана Саватева – зам.-кмет „Култура, туризъм и спорт“ при Община Бургас, относно: Предоставяне на финансови средства за участие на изявени спортисти в Европейски първенства

16. ОбС 08-00-10441 Заявление от М. Йорданов и И. Цанев – членове на Съвета на директорите на акционерно дружество „ПСФК Черноморец Бургас“ АД, относно: Свикване на Общо събрание

17. ОбС 08-00-10468 Писмо от Управителния съвет на КВТ „Арена Бургас“

18. Текущи

---------------------------------------------------------------------------------------

По точка 1

ОбС 08-00-10519 
Докладна записка от Димитър Николов – кмет на Община Бургас, относно: Приемане на Наредба за условията и реда за използването на спортни обекти – общинска собственост на територията на община Бургас

Йордан Георгиев запозна членовете на комисията с постъпилите предложения от ДФК „Звездичка“ по Проекта на Наредба за условията и реда за използването на спортни обекти – общинска собственост на територията на Община Бургас.
Златина Георгиева – директор на дирекция „Правно-нормативно обслужване“ обясни, че предложенията следва да бъдат разгледани и обсъдени в постоянните комисии на общинския съвет, заедно с представители на администрацията.
Йордан Георгиев постави на обсъждане последователно всички предложения:
1. В чл. 4, ал. 1, т.8 да бъде променен срокът – да са развивали активна спортна дейност поне две години преди кандидатстването.
След кратки дебати и в резултат на явно гласуване по предложението, с 0 гл. "за", 0 гл. "против" и 7 гл. "въздържали се", не беше подкрепено.
2. В чл. 4, ал. 1, т. 11 – да бъде премахнато така поставеното изискване.
След кратки дебати и в резултат на явно гласуване по предложението, с 7 гл. "за", 0 гл. "против" и 0 гл. "въздържали се", беше подкрепено.
3. В  чл. 7, ал. 1, т. 4 – да бъде добавено, че състоянието на спортния обект следва да бъде не по – лошо от състоянието, в което е получен, отчитайки обичайното изхабяване за времето на ползване.
След кратки дебати и в резултат на явно гласуване по предложението, с 0 гл. "за", 4 гл. "против" и 3 гл. "въздържали се", не беше подкрепено.
4. В чл. 8 – да бъде дадена възможност за безвъзмездно предоставяне  ползването на спортни обекти – общинска собственост, за срок до 30 години.
След кратки дебати и в резултат на явно гласуване по предложението, с 0 гл. "за", 3 гл. "против" и 4 гл. "въздържали се", не беше подкрепено.
5. В чл. 24, ал. 5 – да бъде променен срокът на спортен клуб, който в последните две години е регистриран и извършва спортна дейност на територията на Община Бургас.
След кратки дебати и в резултат на явно гласуване по предложението, с 0 гл. "за", 1 гл. "против" и 6 гл. "въздържали се", не беше подкрепено.
6. В чл. 25, ал. 4 – предпочитание да се даде при равни показатели на по – дългия срок за учредяване на вещното право или да отпадне това изискване.
След кратки дебати и в резултат на явно гласуване по предложението, с 0 гл. "за", 0 гл. "против" и 7 гл. "въздържали се", не беше подкрепено.
Живко Иванов – директор на ОП "Спортни имоти" предложи в чл.13, ал.7 да се създаде нова т.1, в която да бъдат разписани условията за кандидатстване за един и същи спортен обект: „т.1. Кандидат не ползващ към момента друга общинска спортна база, да бъде с предимство пред кандидат ползващ такъв.“ Членовете на комисията единодушно, със 7 гл. "за", подкрепиха направеното предложение.
Директорът на ОП „Спортни имоти“ допълни, че след приемането на нова т.1 трябва да се преномерират точките в чл.13, ал.7. Със 7 гл. "за" предложението беше единодушно подкрепено.
Станимир Апостолов направи промяна в чл.6, ал.4 като текста: „...природни бедствия, земетресения, пожар, хулигански прояви...“ да придобие следния вид: „... пожар или умишлен палеж, природни бедствия, земетресение, вандализъм, злонамерени действия на трети лица ...“  Предложението се подложи на гласуване и, със 7 гл. "за", 0 гл. "против" и 0 гл. "въздържали се", то беше подкрепено.
След кратки дебати по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:

Подкрепя докладната записка и променя проекта за решение:
1. В чл. 4, ал. 1, т. 11 да отпадне;
2. В чл.6, ал.4 текста: „...природни бедствия, земетресения, пожар, хулигански прояви...“ да придобие следния вид: „... пожар или умишлен палеж, природни бедствия, земетресение, вандализъм, злонамерени действия на трети лица ...“;
3. В чл.13, ал.7 да се създаде нова т.1 със следния текст: т.1. Кандидат не ползващ към момента друга общинска спортна база, да бъде с предимство пред кандидат ползващ такъв.;
4. В чл.13, ал.7 да се преномерират точките.

---------------------------------------------------------------------------------------

По точка 2

ОбС 08-00-10544 
Докладна записка от Евелина Михалева – Председател на Постоянната комисия по транспорт и безопасност на движението (ПКТБД), Манол Тодоров – зам.-председател на ПКТБД, Анелия Иванова, Боян Дяков, Владимир Павлов, Живко Господинов  и Юлиян Кулев – членове на ПКТБД, относно: Приемане на Наредба за престой и паркиране на превозни средства управлявани или превозващи лица с трайни увреждания на територията на Община Бургас
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------


По точка 3

ОбС 08-00-10543 
Докладна записка от Диана Саватева – зам.-кмет „Култура, туризъм и спорт“ при Община Бургас, относно: Изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас
След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 4

ОбС 08-00-10536 
Докладна записка от Йорданка Ананиева – зам.-кмет „Образование, здравеопазване, социални дейности и младежки политики“, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Бургас
След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 5

ОбС 08-00-10522 
Докладна записка от инж. Йордан Георгиев Георгиев – председател на Постоянната комисия по спорт, деца и младежки дейности, относно: Приемане на Наредба за изменение и допълнение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП „Спортни имоти“

Йордан Георгиев уточни, че към настоящия момент в Наредбата се предвижда възможност за ползване на обекти и съоръжения за спорт от въоръжените сили и от Министерството на вътрешните работи, като редът не е достатъчно конкретизиран. Той допълни, че в настоящия проект на наредба, целта е да се постигне по–голяма яснота на нормативния акт и да се улесни неговото прилагане. Вносителят отговори на въпроси на членовете на комисията.
Йордан Георгиев направи следните промени по докладната записка:
1. Оттегля т.2 от проекта за решение;
2. Създава Преходна и заключителна разпоредба към Наредба за изменение и допълнение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП „Спортни имоти“ със следния текст: §6. Наредбата влиза в сила от деня на  приемането й. 
Бойчо Георгиев препоръча на вносителя да добави в проекта на наредба изискване за предоставяне на списък от съответния ръководител.
Йордан Георгиев обясни, че редът и организацията за предоставяне на спортните обекти и съоръжения е уточнен в предложената нова алинея: „... при условия и по ред, определени от директора на ОП „Спортни имоти”.“
Живко Иванов – директор на ОП „Спортни имоти“ се съгласи с изложените мотиви от вносителя и допълни, че по този начин ще се избегнат злоупотреби при ползване на спортните бази и съоръжения.
След кратки дебати по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:

Подкрепя докладната записка и променя проекта за решение:
1. Оттегля се т.2 от проекта за решение;
2. Създава Преходна и заключителна разпоредба към Наредба за изменение и допълнение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП „Спортни имоти“ със следния текст: §6. Наредбата влиза в сила от деня на  приемането й. 

---------------------------------------------------------------------------------------

По точка 6

ОбС 08-00-10546 
Докладна записка от Живко Табаков, Манол Тодоров, Стоян Грозев и Костадин Андонов – общински съветници от ДБГ, относно: Правилник за изменение и допълнение на Правилника за организацията на Общинския съвет, неговите комисии и взаимодействието му с общинска администрация на Община Бургас
В резултат на явно гласуване по докладната записка, с 2 гл. "за", 1 гл. "против" и 4 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Не подкрепя докладната записка и проекта за решение.

---------------------------------------------------------------------------------------




По точка 7

ОбС 08-00-10518 
Докладна записка от Димитър Николов – кмет на Община Бургас, относно: Правилник за предоставяне на средства от общинския бюджет за съфинансиране на проекти на сдружения с нестопанска цел
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 8

ОбС 08-00-10491 
Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2019 г.
След като се запознаха с доклада и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя доклада и проекта за решение.

---------------------------------------------------------------------------------------

По точка 9

ОбС 08-00-10567 
Доклад от Димитър Николов – кмет на Община Бургас, относно: Информация за изпълнение на бюджета и сметките за средства от Европейския съюз на община Бургас към 30.06.2020 г.

След като се запознаха с доклада и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:
Подкрепя доклада и проекта за решение.

---------------------------------------------------------------------------------------

По точка 10

ОбС 08-00-10524 
Отчет от Димитър Николов – кмет на Община Бургас, относно: Изпълнение на решенията на Общинския съвет, взети на сесиите, проведени в периода м. януари 2020 – м. юни 2020 г.

След като се запознаха с отчета и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:
Подкрепя отчета за изпълнение на решенията на Общинския съвет, взети на сесиите, проведени в периода м. януари 2020 - м. юни 2020 г. 

---------------------------------------------------------------------------------------

По точка 11

ОбС 08-00-10507 
Докладна записка от общински съветници от ПП ГЕРБ, относно: Приемане на мерки за защита на гражданите и бизнеса с цел преодоляване на последиците, вследствие обявената извънредна епидемична обстановка
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------

По точка 12

ОбС 08-00-10465 
Докладна записка от проф. д-р Севдалина Турманова – председател на Общински съвет – Бургас, относно: Избор на членове на Комисия по чл. 10, ал. 2 от Правилата за насърчаване и подкрепа на ученици и студенти с изявени постижения в областта на науката, изкуството или спорта по Общинска програма „Бургаски деца“ и Общинска програма „Успешни студенти“

Йордан Георгиев направи предложение представителите от Постоянната комисия по спорт, деца и младежки дейности да бъдат Тодор Йосифов и Георги Маринчев. Предложението беше единодушно подкрепено, със 7 гл. "за".
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното


РЕШЕНИЕ:

1. Подкрепя докладната записка и проекта за решение;
2. Предлага Тодор Йосифов и Георги Маринчев за членове на Комисията по чл. 10, ал. 2 от Правилата за насърчаване и подкрепа на ученици и студенти с изявени постижения в областта на науката, изкуството или спорта по Общинска програма „Бургаски деца“ и Общинска програма „Успешни студенти“.

---------------------------------------------------------------------------------------

По точка 13

ОбС 08-00-10517 
Докладна записка от Димитър Николов – кмет на Община Бургас, относно: Упълномощаване на представител на Община Бургас в извънредното Общо събрание на акционерите на Професионален футболен клуб „Нефтохимик Бургас 1962“ АД, свикано на 20.10.2020 г. (вторник) и определяне начина на гласуване на проекторешенията, посочени в дневния ред

Йордан Георгиев предложи да се допусне до изслушване за 5 мин. Анелия Златкова – член на Управителния съвет на ПФК „Нефтохимик Бургас 1962“ АД. С 5 гл. "за", 0 гл. "против" и 2 гл. "въздържали се", предложението беше подкрепено.
Председателя даде думата на Анелия Златкова, която запозна членовете на комисията с решението за колективна оставка на Съвета на директорите на ПФК „Нефтохимик Бургас 1962“ АД, както и с други въпроси свързани с бъдещето на клуба. Тя отговори на въпроси на комисията. Анелия Златкова обяви, че има желание да получи акциите на ПФК „Нефтохимик Бургас 1962“ АД – общинска собственост, като се ангажира да осигури спонсори и издръжка на клуба. Предложението на Анелия Златкова бе подкрепено от цялата комисия. Йордан Георгиев й препоръча да заяви искането си в писмен вид, с което да удостовери намеренията си.
За представител на Община Бургас в Общото събрание на акционерите на ПФК „Нефтохимик Бургас 1962“ АД, Йордан Георгиев предложи Георги Маринчев. Предложението беше подкрепено единодушно.
След кратки дебати по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:

1. Подкрепя докладната записка и проекта за решение;
2. Предлага Георги Маринчев за представител на Община Бургас в Общото събрание на акционерите на ПФК „Нефтохимик Бургас 1962“ АД;
3. В случай на писмено предложение от Анелия Златкова председателят на комисията да внесе извънредна докладна записка на предстоящата сесия на Общински съвет – Бургас за обсъждане прехвърлянето на акциите – общинска собственост.

---------------------------------------------------------------------------------------





По точка 14

ОбС 08-00-10535 
Докладна записка от инж. Петко Димитров Драгнев – управител на „Бургасбус“ ЕООД, относно: Даване на съгласие за поемане на дълг чрез револвиращ банков кредит за финансиране на дължимо ДДС за придобиването на 56 бр. нови електрически автобуси, доставени по проект BG16M1OP002-5.004-0003 „Подобряване качеството на атмосферния въздух в община Бургас чрез модернизация на обществения транспорт“, финансиран с  АДБФП №BG16M1OP002-5.004-0003-C001 по Оперативна програма „Околна среда„ 2014-2020 г.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 15

ОбС 08-00-10505 
Докладна записка от Дияна Саватева – зам.-кмет „Култура, туризъм и спорт“, относно: Предоставяне на финансови средства за провеждане на спортни мероприятия
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 16

ОбС 08-00-10527 
Докладна записка от Диана Саватева – зам.-кмет „Култура, туризъм и спорт“ при Община Бургас, относно: Предоставяне на финансови средства за участие на изявени спортисти в Европейски първенства
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 17

ОбС 08-00-10441 
Заявление от М. Йорданов и И. Цанев – членове на Съвета на директорите на акционерно дружество „ПСФК Черноморец Бургас“ АД, относно: Свикване на Общо събрание
Йордан Георгиев обясни, че в деловодството на Общински съвет – Бургас е входирано писмо от Златина Георгиева – директор на дирекция ПНО и предложи да бъде включено за обсъждане към заявлението от М. Йорданов и И. Цанев. Със 7 гл. "за", 0 гл. "против" и 0 гл. "въздържали се", предложението беше подкрепено. Инж. Георгиев запозна присъстващите с протокола от проведеното събрание на кредиторите на „Професионален спортен футболен клуб Черноморец – Бургас“ АД.
Йордан Георгиев и Станимир Апостолов изразиха мнение, че създадената работна група за преговори с кредиторите, трябва да направят всичко възможно комплексът да не бъде загубен.
След кратки дебати по заявлението и писмото от Златина Георгиева – директор на дирекция ПНО, и в резултат на явно гласуване по заявлението от М. Йорданов и И. Цанев – членове на Съвета на директорите на акционерно дружество „ПСФК Черноморец Бургас“ АД, с 6 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:
[bookmark: _GoBack]Не подкрепя заявлението от М. Йорданов и И. Цанев – членове на Съвета на директорите на акционерно дружество „ПСФК Черноморец Бургас“ АД. 

---------------------------------------------------------------------------------------

По точка 18

ОбС 08-00-10468 
Писмо от Управителния съвет на КВТ „Арена Бургас“
Йордан Георгиев предложи обсъждането на писмото от Управителния съвет на КВТ "Арена Бургас", да бъде осъществено при закрити врата. С 6 гл. "за", 0 гл. "против" и 1 гл. "въздържал се", предложението беше подкрепено.
Светозар Владков – треньор в КВТ „Арена Бургас“ информира заседаващите, че в писмото от Управителния съвет на КВТ „Арена Бургас“ са изложени всички искания и мотивите към тях, за организация на тренировките на клуба. Той допълни, че едно от техните желания работното време на плувния басейн да е до 22 ч., което ще облекчи.
Живко Иванов - директор на ОП "Спортни имоти" обясни, че е невъзможно да бъде удовлетворено искането на Управителния съвет на КВТ "Арена Бургас" поради редица обективни причини.
Йордан Георгиев предложи директорът на ОП „Спортни имоти“ да предостави на вниманието на ПКСДМД анализ на постигнатите икономически резултати от последната година, заетостта на спортното съоръжение (брой спортуващи и натовареност от граждани и клубове) и предложение за развитието и работата на басейна, в срок до 10.10.2020 г. Предложението бе подкрепено, с 6 гл. "за"
След кратки дебати по писмото и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:
Директорът на ОП „Спортни имоти“ да предостави на вниманието на ПКСДМД анализ на постигнатите икономически резултати от последната година, заетостта на спортното съоръжение (брой спортуващи и натовареност от граждани и клубове) и предложение за развитието и работата на басейна, в срок до 10.10.2020 г. 
---------------------------------------------------------------------------------------

По точка 19

Текущи

Тодор Йосифов предложи в публичния регистър на спортните клубове, по преценка на началник отдел „Спорт“, да се добави допълнителна маркетингова информация за дейността на клуба, използвани зали, работно време и друго, което ще послужи за популяризиране на дейността на клуба. 
Комисията единодушно подкрепи предложението на общинския съветник.
---------------------------------------------------------------------------------------




ПРЕДСЕДАТЕЛ: …………………..
								    (инж. Йордан Георгиев)


ПРОТОКОЛИСТ: …………………….
		     (Жени Господинова)

